## Pravilnik o strukturi i sadržaju godišnjih financijskih izvještaja

### NN 38/2008 (2.4.2008.), Pravilnik o strukturi i sadržaju godišnjih financijskih izvještaja

# MINISTARSTVO FINANCIJA

**1305**

Na temelju članka 15. stavka 4. Zakona o računovodstvu (»Narodne novine«, broj
109/07), ministar financija donosi

## PRAVILNIK

### O STRUKTURI I SADRŽAJU GODIŠNJIH FINANCIJSKIH IZVJEŠTAJA

Članak 1.

(1) Ovim Pravinikom propisuje se struktura i sadržaj godišnjih financijskih
izvještaja za poduzetnike sukladno odredbi članka 3. i članka 16. stavka 2.,
pravne i fizičke osobe iz članka 2. stavka 3. Zakona o računovodstvu, osim
poduzetnika iz članka 15. stavaka 2. Zakona o računovodstvu.
(2) Poduzetnici i osobe iz stavka 1. ovoga članka dužne su sastavljati godišnje
financijske izvještaje prema strukturi i sadržaju određenim u prilogu ovog
Pravilnika, a u skladu s odredbama Zakona o računovodstvu i ovog Pravilnika.

Članak 2.

(1) Poduzetnici iz članka 3. i članka 16. stavka 2., pravne i fizičke osobe iz
članka 2. stavka 3. Zakona o računovodstvu, osim poduzetnika iz članka 15.
stavaka 2. Zakona o računovodstvu dužni su sastaviti:
1. bilancu,
2. račun dobiti i gubitka, i
3. bilješke uz financijske izvještaje u skladu s odredbama članka 4. ovog
Pravilnika.
(2) Poduzetnici iz članka 3. stavka 3. i 4. i članka 16. stavka 2. Zakona o
računovodstvu, osim poduzetnika iz članka 15. stavak 2. Zakona o računovodstvu
dužni su sastaviti uz izvještaje navedene u prethodnom stavku i:
1. izvještaj o novčanom tijeku po indirektnoj ili direktnoj metodi, i
2. izvještaj o promjenama kapitala.

Članak 3.

Podaci u bilanci, računu dobiti i gubitka, izvještaju o novčanom tijeku i
izvještaju o promjenama kapitala iskazuju se za tekuću i prethodnu godinu u
kunama.

Članak 4.

Bilješke uz financijske izvještaje sadrže dodatne i dopunske informacije koje
nisu prezentirane u bilanci, računu dobiti i gubitka, izvještaju o novčanom
tijeku i izvještaju o promjenama kapitala sukladno odredbama odgovarajućih
standarda financijskog izvještavanja.

Članak 5.

(1) Poduzetnici koji su obvezni primjenjivati Međunarodne standarde financijskog
izvještavanja sastavljaju godišnje financijske izvještaje prema strukturi i
sadržaju u prilogu ovog Pravilnika sukladno odgovarajućim odredbama Međunarodnih
standarda financijskog izvještavanja.
(2) Poduzetnici koji su obvezni primjenjivati Hrvatske standarde financijskog
izvještavanja sastavljaju godišnje financijske izvještaje prema strukturi i
sadržaju u prilogu ovog Pravilnika sukladno odgovarajućim odredbama Hrvatskih
standarda financijskog izvještavanja.
(3) Poziciju godišnjeg financijskog izvještaja bilance pod brojem VII. Manjinski
interes popunjavaju samo oni poduzetnici koji izrađuju konsolidirane financijske
izvještaje.

Članak 6.

Ovaj Pravilnik stupa na snagu osam dana od dana objave u »Narodnim novinama«, a
primjenjuje se na godišnje financijske izvještaje za 2008. godinu i kasnije.

Klasa: 011-01/08-01/43
Urbroj: 513-11/08-1
Zagreb, 28. ožujka 2008.

Ministar financija
**Ivan Šuker**, v. r.

**PRILOG**

GODIŠNJI FINANCIJSKI IZVJEŠTAJI ZA PODUZETNIKE

**BILANCA**

| **Oznaka  pozicije** | **Naziv pozicije** |
| --- | --- |
|  | **AKTIVA** |
| **A** | **POTRAŽIVANJA ZA UPISANI A NEUPLAĆENI KAPITAL** |
| **B** | **DUGOTRAJNA IMOVINA** |
| **I** | **NEMATERIJALNA IMOVINA** |
| 1. | Izdaci za razvoj |
| 2. | Koncesije, patenti, licencije, robne i uslužne marke, softwer i ostala prava |
| 3. | Goodwill |
| 4. | Predujmovi za nabavu nematerijalne imovine |
| 5. | Nematerijalna imovina u pripremi |
| 6. | Ostala nematerijalna imovina |
| **II** | **MATERIJALNA IMOVINA** |
| 1. | Zemljište |
| 2. | Građevinski objekti |
| 3. | Postrojenja i oprema |
| 4. | Alati, pogonski inventar i transportna imovina |
| 5. | Biološka imovina |
| 6. | Predujmovi za materijalnu imovinu |
| 7. | Materijalna imovina u pripremi |
| 8. | Ostala materijalna imovina |
| 9. | Ulaganje u nekretnine |
| **III** | **DUGOTRAJNA FINANCIJSKA IMOVINA** |
| 1. | Udjeli (dionice) kod povezanih poduzetnika |
| 2. | Dani zajmovi povezanim poduzetnicima |
| 3. | Sudjelujući interesi (udjeli) |
| 4. | Ulaganja u vrijednosne papire |
| 5. | Dani zajmovi, depoziti i slično |
| 6. | Vlastite dionice i udjeli |
| 7. | Ostala dugotrajna financijska imovina |
| **IV** | **POTRAŽIVANJA** |
| 1. | Potraživanja od povezanih poduzetnika |
| 2. | Potraživanja po osnovi prodaje na kredit |
| 3. | Ostala potraživanja |
| V | Odgođena porezna imovina |
| **C** | **KRATKOTRAJNA IMOVINA** |
| **I** | **ZALIHE** |
| 1. | Sirovine i materijal |
| 2. | Proizvodnja u tijeku |
| 3. | Nedovršeni proizvodi i poluproizvodi |
| 4. | Gotovi proizvod |
| 5. | Trgovačka roba |
| 6. | Predujmovi za zalihe |
| 7. | Ostala imovina namijenjena prodaji |
| **II** | **POTRAŽIVANJA** |
| 1. | Potraživanja od povezanih poduzetnika |
| 2. | Potraživanja od kupaca |
| 3. | Potraživanja od sudjelujućih poduzetnika |
| 4. | Potraživanja od zaposlenika i članova poduzetnika |
| 5. | Potraživanja od države i drugih institucija |
| 6. | Ostala potraživanja |
| **III** | **KRATKOTRAJNA FINANCIJSKA IMOVINA** |
| 1. | Udjeli (dionice) kod povezanih poduzetnika |
| 2. | Dani zajmovi povezanim poduzetnicima |
| 3. | Sudjelujući interesi (udjeli) |
| 4. | Ulaganja u vrijednosne papire |
| 5. | Dani zajmovi, depoziti i slično |
| 6. | Vlastite dionice i udjeli |
| 7. | Ostala financijska imovina |
| **IV** | **NOVAC U BANCI I BLAGAJNI** |
| **D** | **PLAĆENI TROŠKOVI BUDUĆEG RAZDOBLJA I OBRAČUNATI PRIHODI** |
| **E** | **GUBITAK IZNAD KAPITALA** |
| **F** | **UKUPNO AKTIVA** |
| **G** | **IZVANBILANČNI ZAPISI** |
|  | **PASIVA** |
| **A** | **KAPITAL I REZERVE** |
| **I** | **TEMELJNI (UPISANI) KAPITAL** |
| **II** | **KAPITALNE REZERVE** |
| **III** | **REZERVE IZ DOBITI** |
| 1. | Zakonske rezerve |
| 2. | Rezerve za vlastite dionice |
| 3. | Vlastite dionice i udjeli (odbitna stavka) |
| 4. | Statutarne rezerve |
| 5. | Ostale rezerve |
| **IV** | **REVALORIZACIJSKE REZERVE** |
| **V** | **ZADRŽANA DOBIT ILI PRENESENI GUBITAK** |
| 1. | Zadržana dobit |
| 2. | Preneseni gubitak |
| **VI** | **DOBIT ILI GUBITAK POSLOVNE GODINE** |
| 1. | Dobit poslovne godine |
| 2. | Gubitak poslovne godine |
| **VII** | **MANJINSKI INTERES** |
| **B** | **REZERVIRANJA** |
| 1. | Rezerviranja za mirovine, otpremnine i slične obvez |
| 2. | Rezerviranja za porezne obveze |
| 3. | Druga rezerviranja |
| **C** | **DUGOROČNE OBVEZE** |
| 1. | Obveze prema povezanim poduzetnicima |
| 2. | Obveze za zajmove, depozite i slično |
| 3. | Obveze prema bankama i drugim financijskim institucijama |
| 4. | Obveze za predujmove |
| 5. | Obveze prema dobavljačima |
| 6. | Obveze po vrijednosnim papirima |
| 7. | Ostale dugoročne obveze |
| 8. | Odgođena porezna obveza |
| **D** | **KRATKOROČNE OBVEZ** |
| 1. | Obveze prema povezanim poduzetnicima |
| 2. | Obveze za zajmove, depozite i slično |
| 3. | Obveze prema bankama i drugim financijskim institucijama |
| 4. | Obveze za predujmove |
| 5. | Obveze prema dobavljačima |
| 6. | Obveze po vrijednosnim papirima |
| 7. | Obveze prema zaposlenicima |
| 8. | Obveze za poreze, doprinose i slična davanja |
| 9. | Obveze s osnove udjela u rezultatu |
| 10. | Obveze po osnovi dugotrajne imovine namijenjene prodaji |
| 11. | Ostale kratkoročne obveze |
| **E** | **ODGOĐENO PLAĆANJE TROŠKOVA I PRIHOD BUDUĆEGA RAZDOBLJA** |
| **F** | **UKUPNO PASIVA** |
| **G** | **IZVANBILANČNI ZAPISI** |

DODATAK BILANCI

|  |  |
| --- | --- |
| **Oznaka  pozicije** | **Naziv pozicije** |
| **A** | **KAPITAL I REZERVE** |
| 1. | Pripisano imateljima kapitala matice |
| 2. | Pripisano manjinskom interesu |

*Napomena 1:* Dodatak bilanci popunjavaju poduzetnici koji sastavljaju
konsolidirane godišnje financijske izvještaje.
*Napomena 2:* Prilikom razvrstavanja poduzetnika, sukladno članku 3. Zakona o
računovodstvu, ne uzima se u zbroju aktive iznos gubitka iznad kapitala.

**RAČUN DOBITI I GUBITKA**

|  |  |
| --- | --- |
| **Oznaka  pozicije** | **Naziv pozicije** |
| **I** | **POSLOVNI PRIHODI** |
| 1. | Prihodi od prodaje |
| 2. | Prihodi na temelju upotrebe vlastitih proizvoda, robe i usluga |
| 3. | Ostali poslovni prihodi |
| **II** | **POSLOVNI RASHODI** |
| 1. | Promjene vrijednosti zaliha nedovršene proizvodnje i gotovih proizvoda |
| 2. | Materijalni troškovi |
| a) | a) Troškovi sirovina i materijala |
| b) | b) Troškovi prodane robe |
| c) | c) Ostali vanjski troškovi |
| 3. | Troškovi osoblja |
| a) | a) Neto plaće i nadnice |
| b) | b) Troškovi poreza i doprinosa iz plaća |
| c) | c) Doprinosi na plaće |
| 4. | Amortizacija |
| 5. | Ostali troškovi |
| 6. | Vrijednosno usklađivanje |
| a) | d) dugotrajne imovine (osim financijske imovine) |
| b) | e) kratkotrajne imovine (osim financijske imovine) |
| 7. | Rezerviranja |
| 8. | Ostali poslovni rashodi |
| **III** | **FINANCIJSKI PRIHODI** |
| 1. | Kamate, tečajne razlike, dividende i slični prihodi iz odnosa s povezanim poduzetnicima |
| 2. | Kamate, tečajne razlike, dividende, slični prihodi iz odnosa s nepovezanim poduzetnicima i drugim osobama |
| 3. | Dio prihoda od pridruženih poduzetnika i sudjelujućih interesa |
| 4. | Nerealizirani dobici (prihodi) |
| 5. | Ostali financijski prihodi |
| **IV** | **FINANCIJSKI RASHODI** |
| 1. | Kamate, tečajne razlike i drugi rashodi s povezanim poduzetnicima |
| 2. | Kamate, tečajne razlike i drugi rashodi iz odnosa s nepovezanim poduzetnicima i drugim osobama |
| 3. | Nerealizirani gubici (rashodi) financijske imovine |
| 4. | Ostali financijski rashodi |
| **V** | **IZVANREDNI - OSTALI PRIHODI** |
| **VI** | **IZVANREDNI - OSTALI RASHODI** |
| **VII** | **UKUPNI PRIHODI** |
| **VIII** | **UKUPNI RASHODI** |
| **IX** | **DOBIT ILI GUBITAK PRIJE OPOREZIVANJA** |
| 1. | Dobit prije oporezivanja |
| 2. | Gubitak prije oporezivanja |
| **X** | **POREZ NA DOBIT** |
| **XI** | **DOBIT ILI GUBITAK RAZDOBLJA** |
| 1. | Dobit razdoblja |
| 2. | Gubitak razdoblja |
| **XII** | **DOBIT ILI GUBITAK RAZDOBLJA** |
| 1. | Pripisano imateljima kapitala matice |
| 2. | Pripisano manjinskom interesu |

*Napomena:* Stavke pod brojem XII. dobit ili gubitak razdoblja popunjavaju
poduzetnici koji sastavljaju konsolidirane godišnje financijske izvještaje.

IZVJEŠTAJ O NOVČANOM TIJEKU

**INDIREKTNA METODA**

|  |  |
| --- | --- |
| **Oznaka  pozicije** | **Naziv pozicije,** |
|  | **NOVČANI TIJEK OD POSLOVNIH AKTIVNOSTI** |
| 1. | Dobit prije poreza |
| 2. | Amortizacija |
| 3. | Povećanje kratkoročnih obveza |
| 4. | Smanjenje kratkotrajnih potraživanja |
| 5. | Smanjenje zaliha |
| 6. | Ostalo povećanje novčanog tijeka |
| **I** | **Ukupno povećanje novčanog tijeka od poslovnih aktivnosti** |
| 1. | Smanjenje kratkoročnih obveza |
| 2. | Povećanje kratkotrajnih potraživanja |
| 3. | Povećanje zaliha |
| 4. | Ostalo smanjenje novčanog tijeka |
| **II** | **Ukupno smanjenje novčanog tijeka od poslovnih aktivnosti** |
| **A** | **NETO NOVČANI TIJEK OD POSLOVNIH  AKTIVNOSTI** |
|  | **NOVČANI TIJEK OD INVESTICIJSKIH  AKTIVNOSTI** |
| 1. | Novčani primici od prodaje dugotrajne materijalne i nematerijalne imovine |
| 2. | Novčani primici od prodaje vlasničkih i dužničkih instrumenata |
| 3. | Novčani primici od kamata |
| 4. | Novčani primici od dividendi |
| 5. | Ostali novčani primici od investicijskih aktivnosti |
| **III** | **UKUPNO NOVČANI PRIMICI OD INVESTICIJSKIH AKTIVNOSTI** |
| 1. | Novčani izdaci za kupnju dugotrajne materijalne i nematerijalne imovine |
| 2. | Novčani izdaci za stjecanje vlasničkih i dužničkih financijskih instrumenata |
| 3. | Ostali novčani izdaci od investicijskih aktivnosti |
| **IV** | **UKUPNO NOVČANI IZDACI OD INVESTICIJSKIH AKTIVNOSTI** |
| **B** | **NETO NOVČANI TIJEK OD INVESTICIJSKIH AKTIVNOSTI** |
|  | **NOVČANI TIJEK OD FINANCIJSKIH  AKTIVNOSTI** |
| 1. | Novčani primici od izdavanja vlasničkih i dužničkih financijskih instrumenata |
| 2. | Novčani primici od glavnice kredita, zadužnica, pozajmica i drugih posudbi |
| 3. | Ostali primici od financijskih aktivnosti |
| **V** | **UKUPNO NOVČANI PRIMICI OD FINANCIJSKIH AKTIVNOSTI** |
| 1. | Novčani izdaci za otplatu glavnice kredita i obveznica |
| 2. | Novčani izdaci za isplatu dividendi |
| 3. | Novčani izdaci za financijski najam |
| 4. | Novčani izdaci za otkup vlastitih dionica |
| 5. | Ostali novčani izdaci od financijskih aktivnosti |
| **VI** | **UKUPNO NOVČANI IZDACI OD FINANCIJSKIH AKTIVNOSTI** |
| **C** | **NETO NOVČANI TIJEK OD FINANCIJSKIH AKTIVNOSTI** |
|  | **UKUPNI NETO NOVČANI TIJEK** |
|  | **NOVAC I NOVČANI EKVIVALENTI NA POČETKU RADZOBLJA** |
|  | **NOVAC I NOVČANI EKVIVALENTI NA KRAJU RAZDOBLJA** |
|  | **POVEĆANJE (SMANJENJE) NOVCA I NOVČANIH EKVIVALENATA** |

**DIREKTNA METODA**

|  |  |
| --- | --- |
| **Oznaka  pozicije** | **Naziv pozicije** |
|  | **NOVČANI TIJEK OD POSLOVNIH AKTIVNOSTI** |
| 1. | Novčani primici od kupaca |
| 2. | Novčani primici od tantijema, naknada, provizija i slično |
| 3. | Novčani primici od osiguranja za naknadu šteta |
| 4. | Novčani primici s osnove povrata poreza |
| 5. | Ostali novčani primici |
| **I** | **UKUPNO NOVČANI PRIMICI OD POSLOVNIH AKTIVNOSTI** |
| 1. | Novčani izdaci dobavljačima |
| 2. | Novčani izdaci za zaposlene |
| 3. | Novčani izdaci za osiguranje za naknade šteta |
| 4. | Novčani izdaci za kamate |
| 5. | Novčani izdaci za poreze |
| 6. | Ostali novčani izdaci |
| **II** | **UKUPNO NOVČANI IZDACI OD POSLOVNIH AKTIVNOSTI** |
| **A** | **NETO NOVČANI TIJEK OD POSLOVNIH AKTIVNOSTI** |
|  | **NOVČANI TIJEK OD INVESTICIJSKIH AKTIVNOSTI** |
| 1. | Novčani primici od prodaje dugotrajne materijalne i nematerijalne imovine |
| 2. | Novčani primici od prodaje vlasničkih i dužničkih instrumenata |
| 3. | Novčani primici od kamata |
| 4. | Novčani primici od dividendi |
| 5. | Ostali novčani primici od investicijskih aktivnosti |
| **III** | **UKUPNO NOVČANI PRIMICI OD INVESTICIJSKIH AKTIVNOSTI** |
| 1. | Novčani izdaci za kupnju dugotrajne materijalne i nematerijalne imovine |
| 2. | Novčani izdaci za stjecanje vlasničkih i dužničkih financijskih instrumenata |
| 3. | Ostali novčani izdaci od investicijskih aktivnosti |
| **IV** | **UKUPNO NOVČANI IZDACI OD INVESTICIJSKIH AKTIVNOSTI** |
| **B** | **NETO NOVČANI TIJEK OD INVESTICIJSKIH AKTIVNOSTI** |
|  | **NOVČANI TIJEK OD FINANCIJSKIH AKTIVNOSTI** |
| 1. | Novčani primici od izdavanja vlasničkih i dužničkih financijskih instrumenata |
| 2. | Novčani primici od glavnice kredita, zadužnica, pozajmica i drugih posudbi |
| 3. | Ostali primici od financijskih aktivnosti |
| **V** | **UKUPNO NOVČANI PRIMICI OD FINANCIJSKIH AKTIVNOSTI** |
| 1. | Novčani izdaci za otplatu glavnice kredita i obveznica |
| 2. | Novčani izdaci za isplatu dividendi |
| 3. | Novčani izdaci za financijski najam |
| 4. | Novčani izdaci za otkup vlastitih dionica |
| 5. | Ostali novčani izdaci od financijskih aktivnosti |
| **VI** | **UKUPNO NOVČANI IZDACI OD FINANCIJSKIH AKTIVNOSTI** |
| **C** | **NETO NOVČANI TIJEK OD FINANCIJSKIH AKTIVNOSTI** |
|  | **UKUPAN NETO NOVČANI TIJEK** |
|  | **NOVAC I NOVČANI EKVIVALENTI NA POČETKU RADZDOBLJA** |

|  |  |
| --- | --- |
|  | **NOVAC I NOVČANI EKVIVALENTI NA KRAJU RAZDOBLJA** |
|  | **POVEĆANJE (SMANJENJE) NOVCA I NOVČANIH EKVIVALENATA** |

*Napomena:* Primici s osnove kamata i dividendi mogu se razvrstati kao i poslovne
aktivnosti (MRS 7 Dodatak A).

IZVJEŠTAJ O PROMJENAMA KAPITALA

|  |  |
| --- | --- |
| **Oznaka  pozicije** | **Naziv pozicije** |
| 1. | Upisani kapital |
| 2. | Kapitalne rezerve |
| 3. | Rezerve iz dobiti |
| 4. | Zadržana dobit ili preneseni gubitak |
| 5. | Dobit ili gubitak tekuće godine |
| 6. | Revalorizacija dugotrajne materijalne imovine |
| 7. | Revalorizacija nematerijalne imovine |
| 8. | Revalorizacija financijske imovine raspoložive za prodaju |
| 9. | Ostala revalorizacija |
| 10. | Tečajne razlike s naslova neto ulaganja u inozemno poslovanje |
| 11. | Tekući i odgođeni porezi (dio) |
| 12. | Zaštita novčanog tijeka |
| 13. | Promjene računovodstvenih politika |
| 14. | Ispravak značajnih pogrešaka prethodnog razdoblja |
| 15. | Ostale promjene kapitala |
| 16. | Ukupno povećanje ili smanjenje kapitala |
| a) | Pripisano imateljima kapitala matice |
| b) | Pripisano manjinskom interesu |

*Napomena:* Redni broj 16.a i 16. b popunjavaju samo poduzetnici koji su obvezni
izrađivati konsolidirane godišnje financijske izvještaje.

Pravilnik, NN 38/2008-1305
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)